The Difference Between Kalev and Yehoshua

|  |  |
| --- | --- |
| **במדבר פרק יד, כד**  וְעַבְדִּ֣י כָלֵ֗ב עֵ֣קֶב הָֽיְתָ֞ה **ר֤וּחַ אַחֶ֙רֶת֙ עִמּ֔וֹ וַיְמַלֵּ֖א אַחֲרָ֑י** וַהֲבִֽיאֹתִ֗יו אֶל־הָאָ֙רֶץ֙ אֲשֶׁר־בָּ֣א שָׁ֔מָּה וְזַרְע֖וֹ יוֹרִשֶֽׁנָּה: | But My servant Caleb, because he was imbued with a **different spirit** and remained loyal to Me—him will I bring into the land that he entered, and his offspring shall hold it as a possession. |

|  |  |
| --- | --- |
| **דברים פרק א, לד-לט**  וַיִּשְׁמַ֥ע יְקֹוָ֖ק אֶת־ק֣וֹל דִּבְרֵיכֶ֑ם וַיִּקְצֹ֖ף וַיִּשָּׁבַ֥ע לֵאמֹֽר: אִם־יִרְאֶ֥ה אִישׁ֙ בָּאֲנָשִׁ֣ים הָאֵ֔לֶּה הַדּ֥וֹר הָרָ֖ע הַזֶּ֑ה אֵ֚ת הָאָ֣רֶץ הַטּוֹבָ֔ה אֲשֶׁ֣ר נִשְׁבַּ֔עְתִּי לָתֵ֖ת לַאֲבֹתֵיכֶֽם: זֽוּלָתִ֞י כָּלֵ֤ב בֶּן־יְפֻנֶּה֙ ה֣וּא יִרְאֶ֔נָּה וְלֽוֹ־אֶתֵּ֧ן אֶת־הָאָ֛רֶץ אֲשֶׁ֥ר דָּֽרַךְ־בָּ֖הּ וּלְבָנָ֑יו יַ֕עַן אֲשֶׁ֥ר מִלֵּ֖א אַחֲרֵ֥י יְקֹוָֽק: גַּם־בִּי֙ הִתְאַנַּ֣ף יְקֹוָ֔ק בִּגְלַלְכֶ֖ם לֵאמֹ֑ר גַּם־אַתָּ֖ה לֹא־תָבֹ֥א שָֽׁם: יְהוֹשֻׁ֤עַ בִּן־נוּן֙ הָעֹמֵ֣ד לְפָנֶ֔יךָ ה֖וּא יָ֣בֹא שָׁ֑מָּה אֹת֣וֹ חַזֵּ֔ק כִּי־ה֖וּא יַנְחִלֶ֖נָּה אֶת־יִשְׂרָאֵֽל: | When the Lord heard your loud complaint, He was angry. He vowed: Not one of these men, this evil generation, shall see the good land that I swore to give to your fathers— none except Caleb son of Jephunneh; he shall see it, and to him and his descendants will I give the land on which he set foot, because he remained loyal to the Lord. Because of you the Lord was incensed with me too, and He said: You shall not enter it either. Joshua son of Nun, who attends you, he shall enter it. Imbue him with strength, for he shall allot it to Israel. |

**ר' חיים פלטיאל:** (כד) ועבדי כלב. תימ' למה לא הזכיר יהושוע שהרי גם הוא מלא אחרי יי? וי"ל לפי שלא היו ליהושוע בנים לא היה יכול לומר וזרעו יורישנה לכך לא הזכיר יהושוע.

### The Saint and the Repentant

**תרומת הכרי חושן משפט פתח השער:** וזה לדעתי כוונת הקרא בפ' שלח [במדבר י"ד כ"ד] ועבדי כלב עקב היתה רוח אחרת [עמו] וימלא אחרי וכו', אשר פסוק זה משולל הבנה וגם מה נשתנה כלב מיהושע אשר גם הוא לא הטה לעצתם? ודברי חז"ל [סוטה לד, ב] ידועים, ואך לדרכינו יובן יותר, כי יהושע אמרו חז"ל [שם] שהתפלל משה עבורו יה יושיעך מעצת מרגלים ולא הי' ליהושע שום נטיי' לצד החומר היצה"ר בעצת המרגלים אפי' אם הי' רוצה ליתן להם פתחון פה, אבל כלב בהצדקו נתן להם פתחון פה. ולהיותו מתירא שמא ח"ו יפותה אחריהם נשתטח על קברי הצדיקים בחברון והי' הוא מושל בנפשו וזו עבודה גדולה, וזו אמרו עקב היתה רוח אחרת עמו ר"ל שגם הוא הי' בדעתו להטות אחריהם ואפ"ה וימלא אחרי והי' מושל בנפשו ולפום צערא אגרא והוא נכון.

|  |  |
| --- | --- |
| **אור החיים -** ...וטעם שאני קורא אותו עבדי הוא עקב פירוש שכר אשר היתה רוח אחרת עמו, שהגם שיהושע גם כן לא ניאץ ה' עם המרגלים אף על פי כן זה היה לו סיבה תפלת משה הצילתו מיצר הרע...מה שאין כן כלב שנכנס בגדר סכנת יצר הרע וחברתו הרשעה ותחל רוח רעה לפעמו...והוא אומרו רוח אחרת עמו ואף על פי כן וימלא אחרי - פירוש השלים אחר רצונו יתברך... | **מלבי"ם -** ...שהיה הבדל שעל יהושע התפלל משה יה יושיעך מעצת מרגלים אבל כלב פנה א"ע מעצת מרגלים לא ע"י תפלת משה ואמרו חז"ל שתחלה הטו אותו המרגלים לעצתם ויבא עד חברון להתפלל על קברי אבות ונצול מעצתם. וז"ש עקב היתה רוח אחרת עמו **ר"ל שתחלה היתה עמו רוח אחרת נוטה לעצת מרגלים וכבש את יצרו וימלא אחרי** ולכן והביאותיו וזרעו יורישנה וניתן לו חברון בירושה: |

**העמק דבר -** והנה שם בפסוק ועבדי כלב עקב היתה רוח אחרת עמו וימלא אחרי, אין הכונה לענין פרסום השגחתו ית"ש דבזה לא היה כלב מיוחד יותר מיהושע, אלא מה שהיה מהלך עד חברון בלי פחד לראות את בני הענק, ומשום שהכניס עצמו תחת השגחתו ית"ש כמו שפירשנו שם, והיינו וימלא אחרי היינו הוא בפני עצמו

### Two Kinds of Influencers

**רש"י -** רוח אחרת - שתי רוחות אחת בפה ואחת בלב, למרגלים אמר, אני עמכם בעצה, ובלבו היה לומר האמת ועל ידי כן היה בו כח להשתיקם, כמו שנאמר (לעיל יג ל) ויהס כלב, שהיו סבורים שיאמר כמותם.

**חפץ חיים - שמירת הלשון חלק ב - הערות פרק יט**

דיש שתי דרכים בעבודת ה' יתברך בעת שמתגברים כחות התועים בעולם: **ואחד** מעובדי ה' הוכרח לעמוד עמהם כמה שבועות. אם יוציא אז כוחותיו הפנימיים לחוץ, דהיינו שיפרסם שיטתו האמיתית לעיניהם, ויריב עמם על דעתם הכוזבת. **או** שישתוק לעיניהם, ואפשר גם שיסכים עמהם לפנים, עד שיבוא ברבים לפני קהל ישראל ואז יברר את שיטתו האמיתית ולהיפך את דעתם הכוזבת לעיני הכל. ויש בכל דרך מעלה וחסרון. **באופן הראשון** יש מעלה, דאם ישתוק כל אותו הזמן וגם יסכים עמהם, לאט לאט הולך כחו הפנימי ונחלש עד שהותרה אצלו דעתם הכוזבת. ודוגמא, כמו שעומד אדם בחורף בחוץ בקור דחזק זמן רב, מתקרר חומו הפנימי ומת. מה שאין כן אם מתחזק בכל פעם נגדם, לא יתקררו כוחותיו הפנימיים. אבל באופן זה יש חסרון גם כן, דיוכלו להתייעץ יחדיו נגדו ולהזיקו בגופו או בממונו, וצריך לרחמי שמים שיצילוהו מידם. **ובאופן השני** יש מעלה, שלא ייתיעצו להזיקו אחרי שחושבים שהוא ג"כ אוחז בשיטתם. ועוד מעלה יתירה יותר מזה שבבואו לפני קהל ועדה הוא והם, בודאי יתפארו התועים ויאמרו שפלוני הנכבד אוחז ג"כ בשיטתם, ואז יוכל לברר שיטתו האמיתית לעיני דכל. והנה משה רבנו ע"ה ידע ברוח הקודש את כחותיהם, יהושע היה כחו באופן הראשון, וע"כ הוא צריך לרחמי שמים שלא ייעצו עליו רעה, ולכך ברכו יה יושיעך מעצת מרגלים. וכלב היה כחו באופן השני, ולא היה צריך לברכה. והנה כשבאו לחברון וראו שם את אחימן ששי ותלמי, ונפל פחדם עליהם, תיכף היתה דעתם להרע, והתבונן כלב איך להתנהג, והוסכם אצלו להסכים עמהם בפה כל אותה הדרך ועי"ז יהיה בו כח לבסוף להשתיקם ולברר לפני בני ישראל את השיטה האמיתית. **אך היה ירא שעי"ז יוכלו כוחותיו הפנימיים להתחלף במשך הזמן ולהיות ניסת לעצתם, לכך הלך ונשתטח על קברי אבות שיעזרוהו בזכותם שלא יתקלקל במשך הזמן**. והנה בודאי כשבאו המרגלים מן הדרך, אמרו, כולנו נשלחנו לארץ לתור אותה ולומר האמת, וכולנו מסכימים לדעה אחת, לבד מאחד, והוא יהושע, ודעה אחת כמאן דליתא דמיא. והנה כשכלב ראה זה התחיל לומר וכי זה בלבד עשה לנו בן עמרם וכפירש"י, וזהו שכתב ועבדי כלב עקב היתה רוח אחרת עמו וימלא אחרי וכפירש"י שעי"ז היה בו כח להשתיקם. והנה אופן הראשון ואופן השני שניהם דרכים ישרים לפני ה', כי אף שבאופן הראשון הנפש יותר משומרת, מכל מקום אם אופן השני כונתו לשמים הוא ג"כ אופן טוב וכמעשה דכלב. ובזה ניחא מה דאיתא בתוספתא שלפעמים הקדים הכתוב ליהושע ולפעמים לכלב, ללמד ששניהם שקולים. ולכאורה הלא יהושע בודאי היה גדול מכלב שמשה רבינו ע"ה מסר התורה ליהושע והקב"ה העמידו תחת משה, אבל הכונה לענין זה, ששתי הדרכים צודקות וכמו שכתבנו.

### Loner vs. Leader

|  |  |
| --- | --- |
| **במדבר פרק כז, יח**  וַיֹּ֨אמֶר יְקֹוָ֜ק אֶל־מֹשֶׁ֗ה קַח־לְךָ֙ אֶת־יְהוֹשֻׁ֣עַ בִּן־נ֔וּן **אִ֖ישׁ אֲשֶׁר־ר֣וּחַ בּ֑וֹ** וְסָמַכְתָּ֥ אֶת־יָדְךָ֖ עָלָֽיו: | **דברים פרק לד, ט**  וִֽיהוֹשֻׁ֣עַ בִּן־נ֗וּן **מָלֵא֙ ר֣וּחַ חָכְמָ֔ה** כִּֽי־סָמַ֥ךְ מֹשֶׁ֛ה אֶת־יָדָ֖יו עָלָ֑יו וַיִּשְׁמְע֨וּ אֵלָ֤יו בְּנֵֽי־יִשְׂרָאֵל֙ וַֽיַּעֲשׂ֔וּ כַּאֲשֶׁ֛ר צִוָּ֥ה יְקֹוָ֖ק אֶת־מֹשֶֽׁה: |

**רש"י במדבר פרשת פינחס פרק כז פסוק יח**

אשר רוח בו - כאשר שאלת שיוכל להלוך כנגד רוחו של כל אחד ואחד:

**אבן עזרא דברים פרק לד פסוק ט**

ט) מלא רוח חכמה - היא רוח ה'. והעד: כי סמך משה את ידיו עליו, כי לא ימצא כמותו בישראל שישען עליו. ויעשו כאשר צוה ה' את משה - שישמעו אל יהושע:

**רמב"ן במדבר פרק יד פסוק כד**

(כד) ועבדי כלב - לא הזכיר יהושע, כי פירש לכלב שכרו שיוריש הארץ אשר בא שמה ושכר יהושע אינו ראוי לפרשו עתה שיהיה הוא במקום משה. והקדים הכתוב (פסוק ל) כי אם כלב בן יפונה ויהושע בן נון, בעבור כי הוא הקדים לחלוק על המרגלים ויהס כלב (לעיל יג ל). אבל משה אמר (פסוק לח) ויהושע בן נון וכלב בן יפנה חיו מן האנשים, בעבור גודל מעלת יהושע בחכמה:

**שפתי כהן במדבר פרשת פינחס ד"ה [כז, יח**

(שופטים ב', ז') ויעבדו העם את ה' כל ימי יהושע, מכאן שכל זמן שיהושע חי כאילו משה חי, אם כן לך ממש אתה לוקח, ועוד שנבואתו אצולה ממך, כמו שאמרו חז"ל (בבא בתרא ע"ה א) ונתת מהודך ולא כל הודך, פני משה כפני חמה ופני יהושע כפני לבנה. ועוד יהושע שימש בבית המדרש והיה עוסק בתורה יומם ולילה, כמו שאמרו חז"ל (ילקוט רמז תשע"ו) נאמר לא ימוש מתוך האוהל כמה דאת אמר (יהושע א', ח') לא ימוש ספר התורה הזה מפיך והגית בו יומם ולילה, ומה יהושע שנאמר בו מלא רוח חכמה כך, שאר כל אדם על אחת כמה וכמה, עד כאן: